
Aŭstraliaj ^ Esperantistoj 


Novaĵletero de ĉiuj Aŭstraliaj Esperantistoj 

RETADRISE Al ĈIU ESPERANTISTO EN AŬSTRAIIO. N0VIEIAN00 KAIPETANTOI 



Google Translate Plena llustrita Vortaro 

PLENUMITA 29/06/2017 Tricentdudekoka eldono (unua eldono 20/09/2011) 

Sendu novaĵojn, leterojn, fotojn, informojn al Roger S[Dringer^cie^gmge^tgc^o^^u^ 

Redaktoro Roger Springer Provlegita de Vera Payne 

SENDITA AL 325. La informa kaj noma paĝoj reaperos nur en la dekaj eldonoj 



Oni povas meti sian nomon, retadreson, urbon kaj landon al la listo de ricevantoj. rsprinq@tpq.com.au 

Ekstudis pli ol 915,000 lernantoj en la Esperanto-kurso de Duolingo 

per la angla lingvo. (Ekde la28a de Majŭ2DI5) https://www.duŭlingŭ.cŭm/cŭursE/ eŭ/ en/Learn-EspErantŭ-Dnline 

★★★★★★★★★★★★★★★★★★★★★★★★★★★★★★★★★★★★★★★★★★★ 

La Esperanta Retradio donas bonan ĉirkaŭ-5- 
minutan aŭskultadon/legadon ĉiun tagon. 

http://esperantaretradio.blogspot.co.at/?view=magazine 



vV 


★★★★★★★★★★★★★★★★★★★★★★★★★★★★★★★★★★★★★★★★★★★ 



La Manlia Esperanto-Klubo 

Anoj kunvenas la unuan kaj trian sabatojn je la lOatm. 
Bavarian Beer Cafe, Manly Wharf. Unu taso da klubpagata kafo. 

La lan de julio estos la unua sabato. Venu. Lernantoj, vizitantoj ĉiam estas bonvenaj. 






Mi ĉeestas tiun bonan Esperanto-klubon kaj raportas al AE pri la klubo. Roger Springer 


★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

Ĉapitro 1 Mia infanaĝo (1 la parto) 

/v 

Ciun someron, de la mezo de junio ĝis la komenco de aŭgusto, la lemejoj estis fermitaj, 
kaj ni feriis. Tio estas la leĝo en Danlando. Oni sendis la gelemejanojn al senpaga ferio en la 
kamparo, en la arbaro aŭ ĉe la maro. La ŝtato pagis, kaj donis al ni eĉ novajn vestojn lcaj ŝuojn. 
Dum mi estis en iu el tiuj feriejoj, mi temre malsaniĝis. Mi vomis, kaj mia stomako doloregis. 
Mi havis tiam nur 7 jarojn, kaj unu el la instmistinoj enlitigis min. Mi kuŝis en la lito la tutan 
tagon plorante, ĉar mi estis nur infano. Subite en la vespero, kiam estis tre mallume, venis 
malsanulveturilo por preni min. Oni veturigis min al malsanulejo en Kopenhago, tre longa vojo. 
La malsanulejo nomiĝas “Bispebjerg hospital”, t.e. la malsanulejo sur la episkopa monto. 

/V 

Survoje al la malsanulejo mi demandis la instruistinon, kien ni iras. Si respondis, ke ni iros 

/V 

al malsanulejo. Demandis mi, ĉu al Bispebjerg? “Jes, al Bispebjerg”. “Cu mi suferas pro cekuma 

/V 

inflamo?” demandis mi. “Sed kial vi tiel demandas?” demandis ŝi. “Car mia onklo Johano iam 
iris al Bispebjerg pro tio”, respondis mi. “Mi vizitis lin, kaj li havis glason da akvo apud la lito”. 
La instruistino miris, ĉu mi estas psika! 

Alveninte al Bispebjerg iu malsanuleja servisto diris al mi, ke li veturigos min en alian 

/V 

ĉambron, kie tre bonkoraj homoj plisanigos min. “Cu eble mi unue povas havi glason da akvo?” 
mi demandis. Li diris ke pli bone estas atendi ĝis post kiam la bonkoruloj estos vidintaj min. 

Tiam mi vidis la bonkorulojn. Ili ĉiuj estis blanke vestitaj kun blankaj ĉapeloj, kaj kovris 
iliajn vizaĝojn blankaj maskoj. Anstataŭ trankviligi min, mi kredis, ke ili estas fantomoj. Sed ili 
parolis gepatrece al mi, kaj fine mi trankviliĝis. Oni tuj operaciis min, oni endormigis min per 
etero, malbonodora io, kio preskaŭ sufokigas onin. Mi vekiĝis en la mezo de la operacio, kaj mi 
ankoraŭ povas aŭdi la voĉon, kiu ordonis, “pli da etero, pli da etero!” 

Mi vekiĝis en la plenkreskula sekcio de la malsanulejo, ĉar ne estis loko por mi aliie. Mi 
vomis kaj vomadis la tutan tagon, ĉar intertempe tagiĝis. Venis paĉjo por viziti min, li devis eliri 
el la ĉambro, ĉar la odoraĉo de la etero preskaŭ vomigis ankaŭ lin. Sed iom post iom mi fartis 
iom pli bone. Mia paĉjo klarigis al mi, ke mi suferis pro inflamita cekumo, kaj ke estis bone, ke 
mi venis, kiam mi venis, ĉar se mi estus veninta nur dek minutojn pli poste, mi estus mortinta. 
Sed ke nun ĉio estas en ordo. 

Daŭrigota 

Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★★ 


Vtfoodstock estas mondfama kultura festivalo 



VVoodstock estas mondfama kultura festivalo, kie partoprenos pli ol 600 OOOjunuloj 
inter la 3-a kaj 5-a de aŭgusto 2017. 

★★★★★★★★★★★★★★★★★★★★★★★★★★★★★★★★★★★★★★★★★★★ 

Malgranda vorto, grava laboro 

Lernante Esperanton, oni pli klare vidas la gravan kaj interesan funkcion de la 
malgravaspekta kaj kutime tre mallonga prepozicio, vortospeco uzata en plej multaj 
eŭropaj lingvoj kaj en Esperanto. La resto de ĉi tiu artikolo montros tiun gravecon. Multaj 
homoj kiuj uzas la prepoziciojn kapablas klasifiki kaj identigi kaj priskribi substantivon kaj 
verbon kaj adjektivon kaj adverbon. Sed kion faras prepozicio, krom stari antaŭ substantivo? 

La intereso estas ke ĝi ne nur situas inter malposta substantivo aŭ verbo aŭ adjektivo aŭ 
adverbo unuflanke, kaj posta substantivo aliflanke. Gi ne simple adicias la du ligatojn, la du 
elementojn de la trielementa esprimo, sed ĝi igas la unuan elementon agi sur la trian parton, 
la postan substantivon. Do en "La ĝardeno antaŭ la urbodomo" la ĝardeno faras la agon situi 
antaŭ io, ĉikaze antaŭ la urbdomo. Tiu ago de situi antaŭ io faratas de la ĝardeno kaj "falas" 
sur la urbdomon. La sola esprimo "antaŭ la urbodomo" ne kreas bildon, sed la esprimo "La 
ĝardeno situas antaŭ io" kreas plenan bildon de frazo kun subjekto kaj verbo, kiel en "La 
infano dormas". Por vidi kio okazas la parto "antaŭ la urbodomo" estis malpli grava ol la parto 
"La ĝardeno antaŭ", ĉar la ĝardeno faras agon de situo antaŭ io. 

Sekve la nomo "prepozicio" (= "metita antaŭe") estas malĝusta, ĉar ĝi ĉiam bezonas "La 
ĝardeno" antaŭ si, kiel sian subjekton antaŭ la ago situi. Do ĝi metiĝas malantaŭ, kiel 
"postpozicio". Konsekvence la nomo devas esti "interpozicio". Kompreneble Zamenhof ne 
volis lekcii la lingvistojn de la grek-latin-germana lingvoskolo pri ilia eraro, kaj plu uzis la 
malĝustan nomon "prepozicio". 

La fakto ke en la esprimo "La ĝardeno antaŭ la urbodomo" la ĝardeno kvazaŭ faras la agon 
"antaŭ", aŭ "situi antaŭ", aŭ "situas antaŭ", do faranta la agon "antaŭi", klare montriĝas en 
Esperanto, kie oni regule ŝanĝas prepozicion al verbo, kion oni en etnaj lingvoj ne kuraĝas fari. 
Do ni komprenas per Esperanto la verbecan karakteron de la prepozicioj, kaj ke ni povas diri 
"La ĝardeno antaŭas la urbodomon". En Esperanto ni teorie povas ŝanĝi ĉiun prepozicion al 
verbo, sed la Esperantistoj kuraĝasfari tion nur pri kelkaj prepozicioj. Cetere por pluraj el tiuj 
elprepoziciaj verboj Esperanto jam havas specialajn verbojn, prenitajn el la eŭropaj lingvoj, do 
ne bezonas la prepoziciajn. Sekve ni renkontas "Nia aŭto malantaŭas ŝarĝaŭtomobilon" kaj "La 
butiko apudas (nin)" kaj "La atakantoj ĉirkaŭas la urbon" kaj "Kelkaj ne-Esperantistoj kromis (= 
estis krom, estis ekstraj al) niajn festmanĝantojn", kaj "La vojaĝo peris (= estis per) 
aŭtobuson", kaj "Ŝi anstataŭos (= estos anstataŭ) min kiel prezidanton" kaj "Tiu artikolo 
superas ĉiujn aliajn" kaj "Tiu decido kunigos (= igos kuni, esti kun) la membrojn", kaj "Tie la 
ponto transas (= estas trans) la riveron". Sed oni ankoraŭ ne renkontas "La ŝipo subas la 
ponton" nek "La lekcio prias la historion de Grekujo" nek "La tunelo traas la tutan monton" 
nek "La ceremonio postos (aŭ malpostos) la manĝon" nek "La krimulo ne plu enas sed jam elis 
kaj nun eksteras la malliberejon" nek "Tiu aŭto deas (= apartenas al, estas de) mian patron". 
Unu el la kaŭzoj estas, ke la lingvo fariĝus tro densa, kun tro da mallongaj vortoj. 

Uzante aŭ kreante tiajn elprepoziciajn verbojn oni devas tamen zorge obei la regulojn, por 
ne ruinigi la lingvon. La precipa regulo estas, ke la elemento (substantivo, verbo, adjektivo) 
antaŭ la prepozicio fariĝas la subjekto kaj la elemento post la prepozicio fariĝas la gramatika 
(rekta) objekto de la nova verbo. Se ne, oni ne plu scius, kio estas antaŭ la alia, la ĝardeno aŭ 
la urbdomo. Tion ne komprenis la fama Esperantologo Grossjean-Maupin kiam li kreis la 

elprepozician verbon "peri" kun kontraŭa signifo. Tion neke komprenis la inventanto de la 
prepozicio "far", kiu signifas en "La poemo far tiu poeto" ke la poemo faris la poeton. Tial 
necesas, ke kreu novajn gramatikajn vortojn nur Esperantologoj kiuj plene komprenas la 
strukturon de Esperanto. Ankaŭ por eviti, ke kontraŭuloj ante al Esperanto povus karakterizi 
nian lingvon kiel stultan. 

Do ne uzu "peri" laŭ la Grossjean-Maupin'a signifo, kaj ne uzu prepozicion "far" kiu signifas 
"faras". Do NE "La domo far la arĥitekto" sed "La domo de (aŭ "ate de") la arĥitekto. En ĉi 
lasta frazo "de" signifas "apartenanta al" la arĥitekto kaj "ate de" signifas "kreita de la 
arĥitekto". 

Notu ke oni ne povas fari verbojn nek el la adverba parto nek el la prepozicia 
parto de prepoziciaĵo, kiel "kadre de" kaj "ate de", kaj ke oni povas krei verbon 
nur el la unua prepozicio de duobla prepoziciaĵo, do jes "La vojaĝo ĝisas post la 
urbo" sed NE "La vojaĝo ĝis postas la urbon" por "La vojaĝo ĝis post la urbo". 

Kaj notu ankaŭ ke "Mi ĝisas vin" signifas ke mi streĉas aŭ iras ĝis vi, ne kion oni 
kutime deziras ke ĝi signifu (= Mi ĝisumas vin). Morcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

SEKECO REGAS EN LA OKCIDENTO 

La glora, senpluva, sunoplena vintro kiun ni urbanoj en la okcidento ĝuas, ege 
malbonas por niaj bienistoj. 

Dum la unuaj du semajnoj de la oficiala vintra sezono, la temperaturo de Perth 
meznombris 23 gradojn celsiusajn (aŭ centigradajn/centezimalajn). Falis nur 26mm da pluvo, 
imprese malpli ol la junia averaĝo, 172mm. 

Tra nia tritiko-zono necerteco regas: ĉu semi grajnon aŭ ne? Ankaŭ pli 
kaj pli malfacile estas por la brutbienistoj nutri siajn bestojn. La 
ŝafkampoj kiuj lastjare kreskigis verdaĵon 200 mm altan, nun restas 
brune nudaj. 

Oni antaŭvidas, ke la valoro de la ĉijara grajno-rikolto estos 
almenaŭ unu bilionon da dolaroj malpli ol la lastjara; kelkaj opininias, ke ĝi 
estos du bilionojn malpli. La ontaj du semajnoj krize gravos. 

Gis nun, anstataŭ malvarma aero el la sudo, venas al ni varmeta aero el la 
nordo. Imagu 23.4gradojn en Skotlando -jen somera "scorcher" (bruligego)... en 
Perto, vintra plaĝo-taŭga tago. 

Atendu plian informon. 

Newsflash! (Novoĵaverto!) Mifinverkis la supran artikoleton unu tagon antaŭ la plej malseka 
junia nokto en 31 jaroj! Jes, dum la noktofalis 60 mm da pluvo super Perth. Bedaŭrinde, nur 
5mmfalis en la kamparo, kaj krome oni ne atendas plian pluvon en la baldaŭaj tagoj. © 

Vera Payne 

★★★★★★★★★★★★★★★★★★★★★★★★★★★★★★★★★★★★★★★★★★★ 

El Brizbano 

Je la 24a de Junio okazis nia monata kunveno -- Ĉe tiu ĉeestis 9 membroj & 1 gasto -- Estis tre 
interesa ĉar nia prezidanto, Doug —kiu nun ferias proksime al la ESPERANTO URBO HERZBERG 
-- sendis al ni hejmtaskon koncerne la plurajn signifojn de la vorto " THINK." 

Karaj legantoj, bonvolu ekzerci viajn cerbojn kiel ni farisj 



t.e. pensi, kredi, supozi, opinii, konsideri, elpensi, pensadi, pensi pri io / iu Petro Danzer 


★★★★★★★★★★★★★★★★★★★★★★★★★★★★★★★★★★★★★★★★★★★ 


Vespera Esperanto-kurso en Darvino. 


Mi registris instrui vesperan Esperanto-kurson en Darvino. La kurso komenciĝos je la lOa de 
aŭgusto kaj daŭros 8 semajnojn, sed nur okazos se minimume 5 homoj aliĝos. Jen ligo: 
http://www.adultnightclasses.com.au/365 Course Enrolment/?p=Stepla&vscrty=Languages 

&vsday=&submit=l&show=show 

Amike, 

Marc Schmidt (Jonathon) 




ESPERANTO 


★★★★★★★★★★★★★★★★★★★★★★★★★★★★★★★★★★★★★★★★★★★ 

Semajna raporto de Melburno 

Mi padonpetas pro la manko de raportoj dum la pasintaj semajnoj; mi estis 
en Brisbano. 

LUDVESPERO 

Sabaton la 24an de junio ses homoj venis por ĝui vesperon de ludado. Malgraŭ la fakto ke 
Alchemist's Refuge estis tre okupata, ni trovis tablon kaj ludis Hanabi kaj Dixit. 

DIMANĈA KUNVENO 

Dimanĉon la 25an de junio kvar homoj kunvenis ĉe Cafe Beer Deluxe. Ni babilis kaj 
programis. 

LUNDA KUNVENO 

Lundon la 26an de junio kvin homoj kunvenis ĉe Ross House. Ni babilis, diskutis kie 
okazigi la dimanĉajn kunvenojn dum vintro, kaj tradukis iom pli da Mil koj unu noktoj. 

VENONTAJ KUNVENOJ 

Dimanĉon 2an de julio je 15:00 Dimanĉa kunveno, ĉe Cafe Beer Deluxe, Federation 
Square 

Lundon 3an de julio je 18:30 Lunda kunveno, ĉe Ross House, 247 Flinders Lane 

Sabaton 29an de julio je 19:00 Ludvespero ĉe Alchemists Refuge, 328 Little Lonsdale 

Street 

NUNAJ SEKVANTOJ (Alklaku la nomon por vidi plian informon!) 

Meetup - 841 Instagram - 77 
Facebook - 294 Telegram - 20 
Tvvitter- 266 

JoanneJohns 

★★★★★★★★★★★★★★★★★★★★★★★★★★★★★★★★★★★★★★★★★★ 

Mi neniam povas kompreni kial kiam soldato mortigas, li 
estas heroo 

kaj kiam homo mortigas, li estas krimulo. 

Ĉu soldato ne estas homo? Ĉu la familianoj ne afliktiĝas 
egale? 

Roger Springer 




★★★★★★★★★★★★★★★★★★★★★★★★★★★★★★★★★★★★★★★★★★ 



Skribu al mi 

